২০০৯-এ শেষ কলকাতা লিগ চ্যাম্পিয়ন হয়েছিল মোহনবাগান। তার পরের আট বছর টানা কলকাতা লিগ গিয়েছে ইস্টবেঙ্গলের ঘরে। আবার সেই লিগ ফিরল মোহনবাগানে। লিগ শেষের আগেই উৎসবের জোয়ারে ভাসল মোহনবাগান মাঠ। ৫৬ মিনিটে ব্রিতোর জায়গায় আজহারউদ্দিনকে নামিয়ে চমক দিলেন শঙ্করলাল। আর শুরুতেই গুরুত্বপূর্ণ ম্যাচে তাঁর উপর ভরসা রাখার প্রমাণ দিলেন আজহারউদ্দিন। কিন্তু ভাগ্য খারাপ ছিল তাঁর। ডান প্রান্ত থেকে উড়ে আসা অরিজিৎ বাগুইয়ের ক্রসে আজহারউদ্দিনের হেড পোস্টে লেগে ফেরে। ৩-০ হয়ে যেতে পারত।